Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 108/13/8807	Michalovce, 13.4.2015
EEČ : 2-66-140-2015

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 22.2.2013, spisová značka 1 Pv 108/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
za prečin podvodu podľa § 221 ods. 1 Tr. zákona, ktorý mal byť spáchaný tým, že ako poberateľ dávky a príspevkov v hmotnej núdzi, aj napriek náležitému poučeniu o povinnosti oznámiť Úradu práce, sociálnych vecí a rodiny XXXXX všetky zmeny majetkových a osobných pomerov, ktoré by mohli mať vplyv na výšku alebo ďalšie poberanie tejto sociálnej dávky, úmyselne neoznámil tomuto orgánu štátnej správy, že v období od 01. 05. 2012 do 31. 08. 2012 pracoval ako robotník pre Obec XXXXX, okres XXXXX, na základe uzavretej pracovnej zmluvy z 30. 04. 2012, za dohodnutú mzdu, v dôsledku čoho neoprávnene prevzal za obdobie od 01.06.2012 do 30.09.2012 dávku a príspevok v hmotnej núdzi v celkovej sume 473,20 €, čím spôsobil Úradu práce, sociálnych vecí a rodiny XXXXX, po zvýšení o 10 %, celkovú škodu vo výške 520,52 €.

Uznesením prokurátora Okresnej prokuratúry XXXXX zo dňa 22.2.2013, spisová značka 1 Pv 108/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
            Uznesením prokurátora Okresnej prokuratúry XXXXX sp. zn. 1Pv 108/13 z 22. 02. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin podvodu podľa § 221 ods. 1 Tr. zákona proti obvinenému  XXXXX, ktorý mal byť spáchaný tým, že ako poberateľ dávky a príspevkov v hmotnej núdzi, aj napriek náležitému poučeniu o povinnosti oznámiť Úradu práce, sociálnych vecí a rodiny XXXXX všetky zmeny majetkových a osobných pomerov, ktoré by mohli mať vplyv na výšku alebo ďalšie poberanie tejto sociálnej dávky, úmyselne neoznámil tomuto orgánu štátnej správy, že v období od 01. 05. 2012 do 31. 08. 2012 pracoval ako robotník pre Obec XXXXX, okres XXXXX, na základe uzavretej pracovnej zmluvy z 30. 04. 2012, za dohodnutú mzdu, v dôsledku čoho neoprávnene prevzal za obdobie od 01.06.2012 do 30.09.2012 dávku a príspevok v hmotnej núdzi v celkovej sume 473,20 €, čím spôsobil Úradu práce, sociálnych vecí a rodiny XXXXX, po zvýšení o 10 %, celkovú škodu vo výške 520,52 €.

	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 24 mesiacov. Toto rozhodnutie sa stalo právoplatným dňom 05. 03.  2013.

Skúšobná doba pre podmienečné zastavenie trestného stíhania uplynula dňom 05. 03. 2015.

Po uplynutí skúšobnej doby bol vyžiadaný odpis z registra trestov, správy o povesti obvineného, ako aj správa, či v skúšobnej dobe uhradil spôsobenú škodu v dohodnutých mesačných splátkach. 

 Bolo zistené, že obvinený v priebehu skúšobnej doby viedol riadny život, uhradil celú spôsobenú škodu, nedopustil sa žiadneho trestného činu ani priestupku, a teda vyhovel podmienkam uvedeným v ustanovení § 217 ods. 1 Trestného poriadku. 

Preto bolo rozhodnuté, že obvinený XXXXX sa v skúšobnej dobe podmienečného zastavenia trestného stíhania osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor